

PROJEKTS uz 09.08.2023.

vēlamais datums izskatīšanai: Attīstības komitejā 09.08.2023.

domē: 23.08.2023.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2023.gada 23.augustā **Nr.**«DOKREGNUMURS»

**Par lokālplānojuma Laimas ielā 1, Birzniekos nodošanu publiskajai apspriešanai**

Ādažu novada pašvaldības dome (turpmāk – Dome) izskatīja VĀRDS UZVĀRDS (e-pasts: e pasts) 26.07.2023. iesniegumu (reģistrēts 26.07.2023. ar Nr. ĀNP/1-11-1/23/3866) ar lūgumu izskatīt sagatavoto lokālplānojuma nekustamajam īpašumam Laimas ielā 1, Birzniekos (turpmāk – Lokālplānojums) projektu un pieņemt lēmumu par Lokālplānojuma nodošanu publiskajai apspriešanai un atzinumu saņemšanai.

Izvērtējot ar iesniegumu saistītos apstākļus, tika konstatēts:

1. Dome 28.12.2022. pieņēma lēmumu Nr.608 „Par atļauju izstrādāt lokālplānojumu nekustamajam īpašumam Laimas ielā 1, Birzniekos” (turpmāk – Lēmums), ar kuru tika uzsākta lokālplānojuma izstrādāšana nekustamā īpašuma Laimas ielā 1, Birzniekos, Ādažu pagastā, Ādažu novadā ar kadastra numuru 8044 004 0785, sastāvā esošajai zemes vienībai ar kadastra apzīmējumu 8052 004 0772 (turpmāk – Lokālplānojums), ar mērķi pamatot atkāpes no TIN 16 teritorijā noteiktajām aizliegtajām industrijām, vienlaikus nodrošinot pārtikas ražošanai noteiktos augstos kvalitātes un drošības standartus. Kā Lokālplānojuma teritorija ar Lēmumu noteikta zemes vienība ar kadastra apzīmējumu 8052 004 0772;
2. Zemes vienībai ar kadastra apzīmējumu 8052 004 0772 ir īstenots zemes ierīcības projekts (apstiprināts ar Domes 28.12.2022. lēmumu Nr.613 “Par zemes ierīcības projekta apstiprināšanu nekustamajam īpašumam Laimas ielā 1, Birzniekos”) (turpmāk - ZIP), saskaņā ar kuru ir veikta zemes vienības ar kadastra apzīmējumu 8052 004 0772 sadale divās atsevišķās zemes vienībās;
3. Lokālplānojuma teritorija pēc ZIP īstenošanas ir nekustamā īpašuma Laimas iela 1, Birznieki, Ādažu pag., Ādažu nov. (kadastra Nr.8044 004 0785) sastāvā esošā zemes vienība ar kadastra apzīmējumu 8044 004 0905 un nekustamā īpašuma Laimas iela 7, Birznieki, Ādažu pag., Ādažu nov. (kadastra Nr.8044 004 0914) sastāvā esošā zemes vienība ar kadastra apzīmējumu 8044 004 0904;
4. Lokālplānojuma projekts atbilst Darba uzdevumam Lokālplānojuma izstrādāšanai.

Pamatojoties uz:

1. Pašvaldību likuma 4.panta pirmās daļas 15. punktu un 10.panta pirmās daļas 21.punktu, kas noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
2. Teritorijas attīstības plānošanas likuma 12.panta pirmo daļu, kas noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus un tematiskos plānojumus;
3. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 109.punktu, kas noteic, ka izstrādes vadītājs sagatavoto Lokālplānojuma redakciju kopā ar ziņojumu par tā turpmāko virzību iesniedz izskatīšanai pašvaldības institūcijai, kas pieņem vienu no šādiem lēmumiem: nodot Lokālplānojuma projektu publiskajai apspriešanai un atzinumu saņemšanai no institūcijām, nosakot publiskās apspriešanas termiņu ne īsāku par trim un ne garāku par sešām nedēļām, vai precizēt Lokālplānojuma redakciju atbilstoši izstrādes vadītāja ziņojumam,

kā arī ņemot vērā, ka jautājums tika izskatīts un atbalstīts Attīstības komitejā 09.08.2023., Ādažu novada pašvaldības dome

NOLEMJ:

1. Nodot publiskajai apspriešanai un institūciju atzinumu saņemšanai lokālplānojumu “Lokālplānojums nekustamajam īpašumam Laimas ielā 1, Birzniekos” nekustamā īpašuma ar kadastra numuru 8044 004 0785 zemes vienībai ar kadastra apzīmējumu 8044 004 0905, nekustamā īpašuma ar kadastra numuru 8044 004 0914 zemes vienībai ar kadastra apzīmējumu 8044 004 0904.
2. Publiskās apspriešanas termiņu noteikt četras nedēļas.
3. Paziņojumu par Lokālplānojuma publisko apspriešanu ievietot Teritorijas attīstības plānošanas informācijas sistēmā un pašvaldības tīmekļvietnē www.adazunovads.lv, kā arī publicēt pašvaldības laikrakstā “Ādažu vēstis”.
4. Iesniegt Lokālplānojuma redakciju institūcijām, kas izsniegušas nosacījumus Lokālplānojuma izstrādei.
5. Teritorijas plānošanas nodaļa ir atbildīga par lēmuma izpildi.
6. Par lēmuma izpildes kontroli atbild pašvaldības izpilddirektora vietnieks.

Pielikumā:

1. Paskaidrojuma raksts.
2. Grafiskā daļa.
3. Teritorijas izmantošanas un apbūves nosacījumi.

Pašvaldības domes priekšsēdētāja K. Miķelsone

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.: @

M.Cinis, 67398063